Visites diürnes | Cementiri Reus
2026-05-31 11:00, 2026-06-21 11:00 (Europe/Madrid) | Cementiri Municipal de Reus, Av. de la Pau, 43203 Reus, Tarragona, Reus, Spain
El Cementiri General de Reus tornarà a acollir aquest primer semestre del 2026, tot un seguit de visites diürnes en resposta a la bona acollida de l’activitat en els darrers anys, tant per la ciutadania reusenca com per part de diverses poblacions de l’entorn. Com en les altres edicions, l’aforament és limitat per tal de preservar la intimitat del recinte funerari i les inscripcions s’hauran de tramitar a través de la plataforma de l’Ajuntament de Reus. L’obertura per a la petició es farà uns 12 dies abans de cada sessió.

Es podrà participar en aquesta activitat els darrers diumenges de cada mes, des de gener fins al proper mes de juny: el 25 de gener, 22 de febrer, 29 de març, 26 d’abril, 31 de maig i 21 de juny.

Concert: Lorca i Falla. Dues veus a l’Alhambra
2026-06-01 18:00 | Auditori Josep Carreras, Plaça Federic Mompou, 1, Vila-seca, 43830, Spain
A càrrec de la soprano Judit Sánchez, acompanyada per la guitarra d’Enrique Lop.

Federico García Lorca i Manuel de Falla es van conèixer a l’Alhambra de Granada l’any 1920 i van establir una amistat fructífera. Lorca va veure en Falla un nexe d’unió entre la música popular i la culta, i ambdós van aconseguir reunir les estètiques folklòriques i tradicionals amb l’avantguarda. El programa és un recull de nous arranjaments de les seves obres per a veu i guitarra, els quals combinen els colors i les imatges de la poesia de Lorca i la inspiració de la música de Falla.
